Ekonomická fakulta Technickej univerzity v Košiciach

Ekonomická fakulta Technickej univerzity v Košiciach (skr. EKF TUKE) vznikla rozhodnutím Akademického senátu Technickej univerzity v Košiciach dňa 8. júla 1992 s účinnosťou od 1. septembra 1992. Fakulta poskytuje vzdelávanie v dvoch študijných programoch Financie, bankovníctvo a investovanie a Ekonomika a manažment verejnej správy v rámci študijného odboru Ekonómia a manažment.

Vedenie fakulty 
Vedenie fakulty pozostáva z:
Dekan: doc. Ing. Michal Šoltés, PhD.
Prodekan pre vedecko-výskumnú činnosť a doktorandské štúdium: doc. Ing. Peter DŽUPKA, PhD.
Prodekanka pre vzdelávaciu činnosť: doc. Ing. Júlia ĎURČOVÁ, PhD.
Prodekan pre vonkajšie vzťahy a rozvoj: doc. Ing. MVDr. Ján BULECA, PhD.
Tajomníčka: Ing. Lenka VEJAČKOVÁ
Predseda Akademického senátu EkF TUKE: doc. Ing. Jozef GLOVA, PhD.

Katedry fakulty 
Fakulta má nasledujúcich päť oddelení:
Katedra financií - vedúca katedry doc. Ing. Anna BÁNOCIOVÁ, PhD.
Katedra ekonómie - vedúca katedry doc. Ing. Marianna SINIČÁKOVÁ, PhD.
Katedra regionálnych vied a manažmentu - vedúci katedry doc. Ing. Matúš KUBÁK, PhD.
Katedra bankovníctva a investovania - vedúci katedry doc. Ing. Jozef GLOVA, PhD.
Katedra aplikovanej matematiky a hospodárskej informatiky - vedúci katedry doc. RNDr. Jozef BUCKO, PhD.

Poslanie, vízia 

 Poslanie fakulty: Rozvíjať poznanie a poskytovať vysoko kvalitné a profesionálne vzdelávanie v oblasti ekonomických vied. Prispievať k rozvoju spoločnosti a formovaniu regionálnej ekonomiky prostredníctvom poskytovania výskumných a konzultačných činností, ďalšieho vzdelávania a služieb pre miestnu a regionálnu komunitu.

 Vízia fakulty: Ekonomická fakulta sa snaží byť vyhľadávanou fakultou, ktorá sa vzdelávaním v duchu demokracie a humanizmu, vedením študentov k tolerancii a k schopnosti kritického a tvorivého myslenia, vytváraním podmienok pre slobodné vedecké bádanie a šírenie novovytvorených aj sprostredkovaných poznatkov, ako aj systematickým zapájaním sa do medzinárodnej spolupráce, zaradí medzi kvalitné ekonomické fakulty v zjednotenej Európe.

Referencie

Externé odkazy 
 Oficiálna stránka fakulty
 Moodle - systém pre podporu vzdelávania

Technická univerzita v Košiciach
Ekonomické fakulty na Slovensku